Նարայանա Մուրտի

**Նագավարա Ռամարաո Նարայանա Մուրտի** (, (), հնդիկ գործարար, Infosys բազմազգ կորպորացիայի համահիմնադիր։

2007 թվականին Time ամսագիրը նրան անվանեց հնդկական ՏՏ արդյունաբերության հայր՝ շնորհիվ աութսորսինգի զարգացման մեջ ունեցած ներդրման։

2012 թվականին Մուրտին ճանաչվել է  12 մեծագույն ձեռնարկատերերից մեկը՝ ըստ Fortune ամսագրի։

2014 թվականին նա զբաղեցրել է 9-րդ տեղը ընկերությունների ամենահեղինակավոր ղեկավարների վարկանիշում՝ ըստ Economist Intelligence Unit-ի։

Նարայանա Մուրտին ստացել է բազմաթիվ մրցանակներ, այդ թվում՝ Հնդկաստանի բարձրագույն քաղաքացիական պարգևները՝ Պադմա Վիբհուշան և Պադմա Շրի։ Նա նաև Բրիտանական կայսրության շքանշանակիր է և Պատվո լեգեոնի սպա։

## Կենսագրություն
Նարայանա Մուրտին ծնվել է 1946 թվականի օգոստոսի 20-ին Սիդլագատայում (Կառնատակա նահանգ).

Դպրոցն ավարտելուց հետո դիմել է Հնդկաստանի տեխնոլոգիական ինստիտուտ, սակայն չի կարողացել ներկայանալ քննություններին։ Փոխարենը նա ընդունվել է Ճարտարագիտության ազգային ինստիտուտ, որն ավարտել է 1967 թվականին՝ ստանալով էլեկտրոնիկայի ինժեների որակավորում։ 1967 թվականին Մուրտին ստացել է իր մագիստրոսի կոչումը Հնդկական տեխնոլոգիական ինստիտուտում՝ Կանպուրում։

Նարայանա Մուրթին ամուսնացավ Սուդհա Մուրթիի հետ։
Զույգն ունի երկու երեխա՝ որդին՝ Ռոհան Մուրթին և դուստրը՝ Ակշատա Մուրթին։ Ռոհանն ավարտել է Հարվարդը և միացել *Infosys*-ին՝ որպես իր հոր գործադիր օգնական։ Ակշատան ստացել է *MBA* աստիճան Սթենֆորդի համալսարանի բիզնես դպրոցում և ամուսնացած է Մեծ Բրիտանիայի վարչապետ Ռիշի Սունակի հետ։

## Կարիերա
Նարայանա Մուրտին իր կարիերան սկսել է որպես համակարգերի գլխավոր ծրագրավորող IIM ընկերությունում՝ Ահմեդաբադում։ Նա աշխատել է Հնդկաստանի առաջին համակարգչային համակարգի վրա,որը թույլ էր տալիս աշխատել ժամանակի բաժանման ռեժիմում(), ինչպես նաև մշակել և ներդրել է BASIC թարգմանիչ *Electronics Corporation of India Limited*-ի համար.:

Մուրտին հիմնել է *Softronics*-ը, և երբ այն սնանկացավ մեկուկես տարի անց, նա աշխատանքի անցավ Պունայում՝ *Patni Computer Systems*-ում։

1981 թվականին Նարայանա Մուրտին և վեց այլ ծրագրավորողներ հիմնեցին *Infosys*-ը, որի սկզբնական կապիտալը կազմում էր 10,000 ռուփի, որը ստացել էին Մուրտիի կնոջից՝ Սուդհիից։

1981 թվականից մինչև 2002 թվականը Մուրտին գլխավորել է Infosys-ը որպես գործադիր տնօրեն։ Այս ընթացքում մտահղացել, մշակել և ներդրել է ՏՏ ծառայությունների աութսորսինգի գլոբալ համակարգ, ինչպես նաև հիմնեց Nandan Nilekaniand ընկերությունը, որից նույնպես ակնկալվում էր հաջողություն։

2002-2006 թվականներին Մուրտին եղել է *Infosys*-ի Տնօրենների խորհրդի նախագահ և գլխավոր մենթոր։

Մուրտին թոշակի անցավ 2011 թվականի օգոստոսին՝ մնալով տնօրենների խորհրդի պատվավոր նախագահ։

Նարայանա Մուրտին դարձավ HSBC-ի խորհրդի անկախ տնօրեն և DBS բանկի, Unilever, ICICI և NDTV-ի խորհուրդների տնօրեն։

Մուրտին եղել է մի քանի կրթական և բարեգործական կազմակերպությունների խորհրդատվական խորհուրդներում, ներառյալ Կոռնելի համալսարանը, INSEAD, Ֆորդ ընկերությունը, Indo-UK Partnership, Մենեջմենթի ասիական ինստիտուտը, *Infosys Prize* և *Rhodes Trust* ընկերությունները։

Նարայանա Մուրթին նաև նախագահել է Հնդկաստանի Հանրային առողջության հիմնադրամի խորհուրդը, ներառված է *BT Group (British Telecom*) ընկերության  Ասիա-Խաղաղօվկիանոսյան խորհրդատվական խորհրդում։

2005 թվականին նա Դավոսի Համաշխարհային տնտեսական ֆորումի համանախագահն էր.

2013 թվականի հունիսի 1-ին Նարայանա Մուրտին վերադարձավ Ինֆոսիս՝ որպես Տնօրենների խորհրդի գործադիր նախագահ՝ տարեկան 1 ռուպի աշխատավարձով։ Ըստ *Forbes*-ի՝ նրա կարողությունն այն ժամանակ գնահատվում էր 2 միլիարդ դոլար։

2021 թվականի ապրիլին այն կազմում էր 3,5 միլիարդ դոլար։

## Աշխատություններ
* 

## Մրցանակներ և պարգևներ

## Արտաքին հղումներ
* Profile at Infosys
* N. R. Narayana Murthy Collected news and commentary at *The Times of India*

## Ծանոթագրություններ

Կատեգորիա:Պատվո լեգեոնի շքանշանի ասպետներ